Naujieji Lietuviai
Naujieji Lietuviai – Lietuvos popmuzikos grupė iš Kauno, susikūrusi 2003 m. Projektas išpopuliarėjo 2004 m. pradžioje. Muzikantai išgarsėjo dainomis „Afigenai“, „Ruri ruri“ ir „Pasitūsinam“. Projekto vokalistas ir kūrinių autorius – Gintaras Reklaitis. Vykdantysis prodiuseris ir vadybininkas, kuriam priklauso prekės ženklas "NL Naujieji Lietuviai", yra Egmontas Bžeskas. Prie populiarių grupės kūrinių prisidėjo žurnalistas, vyr. redaktorius, prodiuseris ir dainų autorius Jaunius Čiulada. 2007 m. dėl įvykusio kivirčo grupė išsiskyrė. E. Bžeskas ir E. Remeikis sukūrė grupę „Tipo grupė“. Ji kūrė muziką, paveiktą NL skambesio. 2008 m. rugpjūčio 23 d. E. Remeikis ir J. Snytkinas žuvo automobilių avarijoje. 2020 m. lapkričio 30 d. mirė Linas Rugienius. 2022 m. lapkričio 11 d. nusižudė G. Reklaitis.